Tepoto Sud

Južné Tepoto alebo fr.Tepoto Sud či Ti Poto, je malý atol v centrálnej časti súostrovia Tuamotu vo Francúzskej Polynézii a je súčasťou trojice atolov, nazývaných aj Raevského atoly. Má takmer kruhový tvar s priemerom 3,8 km. Plytká tyrkysová lagúna je spojená s oceánom úzkym kanálom na severovýchode. Atol je trvale neobývaný, porastený len nízkymi krovinami a palmami. Zo živočíchov tu žije vzácny Tuamotský slávik z čeľade trsteniarikovitých (angl. Tuamotu Reed Warbler) a Polynézsky zemný holubček (angl. Polynesian Ground Dove, lat. Gallicolumba erythroptera) z čeľade holubovité (Columbidae). Podľa magazínu Ireland's Own a internetových stránok školského týždenníka Times Educational Supplement bol atol označený Tonym Crowleym ako miesto uschovania pokladu z krádeže v kostole z Peruánskeho Pisca v 19. storočí. Austrálčania našli na atole schránku s medajlónmi, ktoré boli pôvodom z Južnej Ameriky, hoci iní hľadači celé roky neboli úspešní. História Francúzsky bádateľ Louis-Antoine de Bougainville uvidel atol v roku 1768 po prvýkrát, ale doložený prvý vstup na atol je zaevidovaný až na 15. júla v roku 1820 na meno ruského objaviteľa Fabiana Gottlieba von Bellingshausena, ktorý trojici neobývaných atolov Tepoto Sud, Hiti a Tuanake dal na počesť generála Nikolaja Raevského (1771 – 1829) názov "Atoly Raevského". Administratíva Južné Tepoto administratívne patrí pod departement (obec) Makemo, ktorá zahŕňa ešte atoly Makemo, Haraiki, Marutea Nord, Katiu, Tuanake, Hiti, Raroia, Takume, Taenga a Nihiru. Referencie Tuamotu reed-warbler Polynesian Ground Dove Archivované 2008-10-17 na Wayback Machine Externé odkazy Zoznam atolov (vo francúzštine) Archív zoznamu atolov na OceanDots Zoznam pôvodných názvov ostrovov Puamotu Archivované 2012-02-10 na Wayback Machine Biodiverzita polynézskych atolov Archivované 2008-07-20 na Wayback Machine Enhanced Vector Shorelines of the World klasifikácia atolov Francúzskej Polynézie podľa Salvata (1985) Archivované 2013-09-26 na Wayback Machine Zdroj Tento článok je čiastočný alebo úplný preklad článku Tepoto (South) na anglickej Wikipédii. a rozšírený o ďalšie informácie podľa referencií.